1971 हॉकी विश्वकप (पुरुष)
1971 का पुरुष हॉकी विश्व कप हॉकी विश्व कप का प्रथम संस्करण था, जो पुरुषों की राष्ट्रीय फील्ड हॉकी टीमों के लिए अंतर्राष्ट्रीय हॉकी महासंघ (एफआईएच) द्वारा आयोजित चैम्पियनशिप था। 1971 में हॉकी विश्व कप की शुरुआत हुई थी। यह 15 से 24 अक्टूबर 1971 तक बार्सिलोना, स्पेन में आयोजित किया गया था।पाकिस्तान इस प्रतियोगिता में मेज़बान देश स्पेन को हराकर विश्व चैंपियन बना था। पाकिस्तान के तनवीर दार ने सर्वाधिक आठ गोल किए।